เทศบัญญัติเทศบาลตำบลไชยปราการเทศบัญญัติเทศบาลตำบลไชยปราการเรื่องการเก็บภาษีธุรกิจเฉพาะ ภาษีมูลค่าเพิ่ม ค่าธรรมเนียมใบอนุญาตขายสุราและค่าธรรมเนียมใบอนุญาตในการเล่นการพนันพ.ศ.๒๕๔๓[๑] อาศัยอำนาจตามความในมาตรา ๑๒ มาตรา ๑๒ ทวิและมาตรา ๑๔ แห่งพระราชบัญญัติรายได้เทศบาล พ.ศ. ๒๔๙๗ ซึ่งแก้ไขเพิ่มเติมโดยพระราชบัญญัติรายได้เทศบาล(ฉบับที่ ๓) พ.ศ. ๒๕๔๓ และมาตรา ๖๐ (๒) แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลไชยปราการ จึงตราเทศบัญญัตินี้ขึ้นไว้โดยความเห็นชอบของสภาเทศบาลตำบลไชยปราการและโดยอนุมัติของผู้ว่าราชการจังหวัดเชียงใหม่ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลไชยปราการเรื่อง การเก็บภาษีธุรกิจเฉพาะ ภาษีมูลค่าเพิ่ม ค่าธรรมเนียมใบอนุญาตของสุราและค่าธรรมเนียมใบอนุญาตในการเล่นการพนัน พ.ศ. ๒๕๔๓ข้อ ๒เทศบัญญัตินี้ให้ใช้บังคับตั้งแต่วันที่ได้ประกาศไว้โดยเปิดเผยที่สำนักงานเทศบาลตำบลไชยปราการแล้ว๗ วันข้อ ๓ให้ยกเลิกข้อบังคับสุขาภิบาลไชยปราการเรื่อง การจัดเก็บภาษีธุรกิจเฉพาะ ภาษีมูลค่าเพิ่ม ค่าธรรมเนียมใบอนุญาตขายสุราและค่าธรรมเนียมใบอนุญาตในการเล่นการพนันพ.ศ. ๒๕๔๒ข้อ ๔ในเทศบัญญัตินี้เจ้าหน้าที่ หมายความว่าเจ้าหน้าที่ผู้มีอำนาจและหน้าที่จัดเก็บภาษีธุรกิจเฉพาะและภาษีมูลค่าเพิ่มตามประมวลรัษฏากรข้อ ๕ให้ผู้มีหน้าที่เสียภาษีธุรกิจเฉพาะตามประมวลรัษฏากรซึ่งสถานประกอบการตั้งอยู่ในเขตเทศบาลเสียภาษีธุรกิจเฉพาะเพิ่มขึ้นอีกร้อยละสิบของภาษีธุรกิจเฉพาะที่เรียกเก็บตามประมวลรัษฏากรให้ผู้มีหน้าที่เสียภาษีธุรกิจเฉพาะชำระภาษีธุรกิจเฉพาะที่เพิ่มขึ้นตามวรรคหนึ่งให้เจ้าหน้าที่พร้อมกับการชำระภาษีธุรกิจเฉพาะตามประมวลรัษฎากรกรณีการขายอสังหาริมทรัพย์เป็นทางค้าหรือหากำไรให้ผู้มีหน้าที่เสียภาษีชำระภาษีธุรกิจเฉพาะที่เพิ่มขึ้นตามวรรคหนึ่งต่อพนักงานเจ้าหน้าที่ผู้รับจดทะเบียนสิทธิและนิติกรรมนั้นข้อ ๖ให้ผู้มีหน้าที่เสียภาษีมูลค่าเพิ่มตามประมวลรัษฏากรซึ่งได้ซื้อขายหรือให้บริการในเขตเทศบาลเสียภาษีมูลค่าเพิ่ม เพิ่มขึ้นจากอัตราที่เรียกเก็บตามประมวลรัษฎากร ดังต่อไปนี้(๑)ในกรณีที่ประมวลรัษฎากรเรียกเก็บภาษีมูลค่าเพิ่มในอัตราร้อยละศูนย์ให้เรียกเก็บในอัตราร้อยละศูนย์(๒)ในกรณีที่ประมวลรัษฎากรเรียกเก็บภาษีมูลค่าเพิ่มในอัตราอื่นให้เรียกเก็บหนึ่งในเก้าของอัตราภาษีมูลค่าเพิ่มเรียกเก็บตามประมวลรัษฎากรให้ผู้มีหน้าที่เสียภาษีมูลค่าเพิ่ม ชำระภาษีมูลค่าเพิ่มที่เพิ่มขึ้นตามวรรคหนึ่งให้เจ้าหน้าที่พร้อมกับการชำระภาษีมูลค่าเพิ่มตามประมวลรัษฎากรข้อ ๗ให้ผู้ได้รับอนุญาตขายสุราตามกฎหมายว่าด้วยสุราซึ่งร้านขายสุราตั้งอยู่ในเขตเทศบาลตำบลไชยปราการเสียค่าธรรมเนียมใบอนุญาตขายสุราเพิ่มขึ้นอีกร้อยละสิบของค่าธรรมเนียมที่เรียกเก็บตามกฎหมายว่าด้วยสุราให้ผู้ได้รับอนุญาตขายสุราเสียค่าธรรมเนียมที่เพิ่มขึ้นตามวรรคหนึ่งพร้อมกับการเสียค่าธรรมเนียมใบอนุญาตขายสุราตามกฎหมายว่าด้วยสุราข้อ ๘ให้ผู้ได้รับอนุญาตจัดให้มีการเล่นการพนันตามกฎหมายว่าด้วยการพนันซึ่งสถานที่เล่นการพนันอยู่ในเขตเทศบาลเสียค่าธรรมเนียมใบอนุญาตในการเล่นการพนันเพิ่มขึ้นอีกร้อยละสิบของค่าธรรมเนียมที่เรียกเก็บตามกฎหมายว่าด้วยการพนันให้ผู้ได้รับอนุญาตจัดให้มีการเล่นการพนัน เสียค่าธรรมเนียมที่เพิ่มขึ้นตามวรรคหนึ่งพร้อมกับการเสียค่าธรรมเนียมใบอนุญาตในการเล่นการพนันตามกฎหมายว่าด้วยการพนันข้อ ๙การจัดเก็บภาษีและค่าธรรมเนียมตามข้อ๕ ข้อ ๖ ข้อ ๗ และข้อ ๘มอบให้ส่วนราชการซึ่งมีหน้าที่จัดเก็บภาษีและค่าธรรมเนียมเรียกเก็บแทน ดังนี้(๑) ภาษีธุรกิจเฉพาะ ตามข้อ ๕ มอบให้กรมสรรพากรสำหรับภาษีธุรกิจเฉพาะสำหรับกิจการขายอสังหาริมทรัพย์เป็นทางค้าหรือหากำไรตามมาตรา ๙๑/๒ (๖)แห่งประมวลรัษฎากรมอบให้ส่วนราชการที่มีหน้าที่จัดเก็บภาษีธุรกิจเฉพาะตามประมวลรัษฎากร(๒) ภาษีมูลค่าเพิ่ม ตามข้อ ๖ มอบให้กรมสรรพากร(๓) ค่าธรรมเนียมใบอนุญาตขายสุรา ตามข้อ ๗มอบให้กรมสรรพสามิต(๔) ค่าธรรมเนียมใบอนุญาตในการเล่นการพนัน ตามข้อ๘ มอบให้กรมการปกครองข้อ ๑๐เมื่อกรมสรรพากรและส่วนราชการซึ่งได้รับมอบให้เรียกเก็บภาษีแทนตามข้อ๘ เรียกเก็บภาษีเพื่อเทศบาลและได้หักค่าใช้จ่ายตามอัตราที่กำหนดในกฎกระทรวงที่ออกตามความในกฎหมายว่าด้วยรายได้เทศบาลแล้วให้ส่งมอบภาษีธุรกิจเฉพาะและภาษีมูลค่าเพิ่มทั้งจำนวนแก่กระทรวงมหาดไทยเพื่อดำเนินการตามกฎหมายว่าด้วยการจัดสรรเงินภาษีมูลค่าเพิ่มและภาษีธุรกิจเฉพาะให้แก่ราชการส่วนท้องถิ่นต่อไปข้อ ๑๑เมื่อกรมสรรพสามิตและกรมการปกครองซึ่งได้รับมอบให้เรียกเก็บค่าธรรมเนียมแทนตามข้อ๙เรียกเก็บค่าธรรมเนียมเพื่อเทศบาลและได้หักค่าใช้จ่ายตามอัตราที่กำหนดในกฎกระทรวงแล้วให้ส่งมอบค่าธรรมเนียมทั้งจำนวนแก่เทศบาลข้อ ๑๒แบบพิมพ์ หลักเกณฑ์วิธีการยื่นแบบและการชำระภาษีและค่าธรรมเนียมตามเทศบัญญัตินี้ให้เป็นไปตามที่ส่วนราชการตามข้อ ๙ กำหนดข้อ ๑๓ให้นายกเทศมนตรีตำบลไชยปราการเป็นผู้รักษาการตามเทศบัญญัตินี้และมีอำนาจวางระเบียบเพื่อปฏิบัติการให้เป็นไปตามเทศบัญญัตินี้ประกาศณ วันที่ ๒๖ กรกฎาคม พ.ศ. ๒๕๔๓สุชาติบัวคำนายกเทศมนตรีตำบลไชยปราการปริยานุช/ผู้จัดทำ๑๔ตุลาคม ๒๕๕๒นันท์นภัสร์/ตรวจ๑๔ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๑๗ ง/หน้า ๕๘/๘ ตุลาคม ๒๕๕๒